《大田山居》
宋代·史诏

斗酒藏春瓮，开轩有客迎。烹鲜供母箸，督仆佐春耕。

园果霜前熟，山禽雨后鸣。市朝风味好，输我一般清。

作者简介：明州鄞县人，字升之。受业于楼郁，以孝行闻。遇大比辄引避，誓终身母子不相离。徽宗大观二年举八行，乡人举诏。诏与母避于县东大田山，郡守迫使就道，誓不起，乡人称为八行先生。后孙浩贵，累赠太师、越国公。